- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Turcan: Program pentru refacerea caselor memoriale şi a unor gări de patrimoniu
Guvernul a adoptat joi alocarea unor fonduri pentru demararea unui program naţional de case memoriale, de refacere a unor gări de patrimoniu şi a muzeelor în aer liber, dar şi pentru acordarea de indemnizaţii pentru tezaurele umane vii, a anunţat Raluca Turcan, ministrul Culturii.
Turcan: Program pentru refacerea caselor memoriale şi a unor gări de patrimoniu
"Fonduri pentru demararea unui program naţional de case memoriale, de refacere a unor gări de patrimoniu şi a muzeelor în aer liber, indemnizaţii pentru tezaurele umane vii - sunt deciziile adoptate de Guvern, astăzi, la propunerea Ministerului Culturii!", a scris pe Facebook Raluca Turcan.
Ea susţine că în urma adoptării Ordonanţei nr. 19/2024 pentru modificarea şi completarea Legii privind protejarea monumentelor istorice, Institutul Naţional al Patrimoniului a emis Apelul de finanţare Timbrul Monumentelor Istorice pentru anul 2024, structurat astfel: subprogramele acţiuni tematice "Case memoriale", "Gări", "Muzee în are liber" şi subprogramele Restaurare şi Edificii de cult.
Tot joi, Guvernul a aprobat recunoaşterea meritelor Tezaurelor Umane Vii, în domeniul culturii imateriale, prin acordarea unei indemnizaţii de merit. Beneficiarii indemnizaţiei sunt toţi cei care deţin titlul de tezaur uman viu, au o vechime neîntreruptă în activitatea de promovare a patrimoniului cultural imaterial, deţin merite excepţionale în păstrarea, transmiterea şi punerea în valoare a patrimoniului cultural imaterial, au merite excepţionale în realizarea, interpretarea, ori crearea elementelor patrimoniului cultural imaterial sau deţin distincţii naţionale în domeniul patrimoniului cultural imaterial.
"Acest sprijin reprezintă o modalitate de a onora şi de a salvgarda un patrimoniu imaterial valoros pentru identitatea naţională", arată Raluca Turcan.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO